News Update: นายกฯ พร้อม ครม. ลาออกยกชุด เหตุเกิดที่มาเลเซีย หลังเผชิญแรงกดดันบริหารโควิดล้มเหลว เศรษฐกิจตกต่ำ - FINNOMENA
สื่อต่างประเทศรายงานว่า นายกรัฐมนตรีมูห์ยิดดิน ยัสซิน แห่งมาเลเซีย พร้อมคณะรัฐมนตรีทั้งชุด ได้กราบบังคมทูลลาออกจากตำแหน่ง ต่อสมเด็จพระราชาธิบดีอัล สุลต่าน อับดุลลาห์ พระมหากษัตริย์ของมาเลเซียแล้ว
16 ส.ค. 2564

สื่อต่างประเทศรายงานว่า นายกรัฐมนตรีมูห์ยิดดิน ยัสซิน แห่งมาเลเซีย พร้อมคณะรัฐมนตรีทั้งชุด ได้กราบบังคมทูลลาออกจากตำแหน่ง ต่อสมเด็จพระราชาธิบดีอัล สุลต่าน อับดุลลาห์ พระมหากษัตริย์ของมาเลเซียแล้ว
เป็นการปิดฉากการดำรงตำแหน่งนายกรัฐมนตรี 1 ปี 5 เดือน หลังเผชิญแรงกดดันจากประชาชนและพรรคร่วมรัฐบาล ในประเด็นบริหารสถานการณ์โควิดล้มเหลว และทำให้ประเทศเผชิญภาวะเศรษฐกิจตกต่ำ
ก่อนหน้านี้ นายกรัฐมนตรีมูห์ยิดดิน ยัสซิน จากพรรคเบอร์ซาตู ได้ถูกกดดันอย่างหนักจากพรรคร่วมรัฐบาล หลังพรรคสหมาเลย์แห่งชาติ (อัมโน) พรรครัฐบาลที่ใหญ่ที่สุด ได้ถอนตัวจากการสนับสนุนเมื่อต้นเดือน ก.ค. ส่งผลให้รัฐบาลสูญเสียเสียงข้างมาก กลายเป็นรัฐบาลผสมเสียงแตก
พรรคอัมโนยังเรียกร้องให้นายมูห์ยิดดิน ยัดซิน ลาออกจากตำแหน่งนายกรัฐมนตรีมาเลเซีย เพื่อแสดงความรับผิดชอบที่บริหารจัดการสถานการณ์โควิด-19 ผิดพลาด จนทำให้มาเลเซียเผชิญวิกฤติโควิด-19 ระบาดหนัก
สำนักพระราชวังมาเลเซีย ได้ประกาศว่าสมเด็จพระราชาธิบดีทรงรับหนังสือกราบบังคมทูลลาออกจากตำแหน่งของมูห์ยิดดิน ยัสซินแล้ว และทรงแต่งตั้งนายมูห์ยิดดิน เป็นนายกรัฐมนตรีรักษาการต่อ

ทั้งนี้ ยังไม่เป็นที่แน่ว่ารัฐบาลชุดใหม่จะเป็นใครเนื่องจากไม่มี ส.ส. จากพรรคใดครองเสียงข้างมากอย่างเด็ดขาดในสภา หรือจะมีการเลือกตั้งใหม่หรือไม่  ท่ามกลางตัวเลขผู้ติดเชื้อโควิด-19 เพิ่มขึ้นอย่างต่อเนื่อง
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
นายกมาเลเซีย
มาเลเซีย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA